text: El Manresa i l'Avià són a quatre punts d'un Vilassar una mica més líder - Regió7 :: El Diari de la Catalunya Central
  El Manresa i l'Avià són a quatre punts d'un Vilassar una mica més líder
  f.d.manresa 29.02.2016 | 07:39
  Continua l'estretor a la classificació de la part més alta al grup 1 de Primera Catalana tot i que amb una diferència després dels resultats de la vint-i-dosena jornada. I és que el líder Vilassar ha incrementat el seu avantatge respecte als seus perseguidors de 41 punts. Els costaners, que van golejar dissabte a Lloret (0-4), tenen tres punts de marge respecte al segon classificat, un Tona que ahir no va poder passar de l'empat a casa amb el Girona B (1-1).
  Darrere d'aquesta dos equips, el Vilassar i el Tona, hi ha un grup de cinc conjunts igualats a 37 punts, entre aquests el Manresa (dissabte va perdre 1 a 0 a Andorra) i l'Avià (va guanyar, també dissabte, el Molletense a casa per 3 a 1). D'aquests, el més ben posicionat pel gol average general és la Jonquera, seguit del Manresa, l'Avià, el Sants i l'Horta. En la propera tanda de partits destaca la visita de l'Avià al líder Vilassar (diumenge, 12 h), mentre que el Manresa rebrà al Congost un Farners que lluita per la permanència (diumenge, 12 h). L'Horta i el Tona també es veuran les cares en la vint-i-tresena jornada (diumenge, 12 h) en un dels altres duels que es presenten interessants.